CELEX: 62015CN0699
Language: et
Date: 2015-12-24 00:00:00
Title: Kohtuasi C-699/15: Eelotsusetaotlus, mille on esitanud Court of Appeal (England & Wales) (Civil Division) (Ühendkuningriik) 24. detsembril 2015 – Commissioners for Her Majesty’s Revenue & Customs versus Brockenhurst College

29.2.2016   
            
            
               ET
            
            
               Euroopa Liidu Teataja
            
            
               C 78/9
            
         Eelotsusetaotlus, mille on esitanud Court of Appeal (England & Wales) (Civil Division) (Ühendkuningriik) 24. detsembril 2015 – Commissioners for Her Majesty’s Revenue & Customs versus Brockenhurst College
   (Kohtuasi C-699/15)
   (2016/C 078/10)
   Kohtumenetluse keel: inglise
   
      Eelotsusetaotluse esitanud kohus
   
   Court of Appeal (England & Wales) (Civil Division)
   
      Põhikohtuasja pooled
   
   
      Apellant: Commissioners for Her Majesty’s Revenue & Customs
   
      Vastustaja: Brockenhurst College
   
      Eelotsuse küsimused
   
   
               1.
            
            
               Kas käibemaksudirektiivi (1) artikli 132 lõike 1 punkti i kontekstis on restoraniteenuste ja meelelahutusteenuste osutamine haridusasutuse poolt selle eest tasu maksvatele üldsuse esindajatele (kes ei ole hariduse kui põhiteenuse saajad) „otseselt seotud” hariduse andmisega olukorras, kus nende teenuste osutamisel osalevad üliõpilased (kes on hariduse kui põhiteenuse saajad) oma õppetöö käigus ning see on neile õppetöö oluline osa?
            
         
               2.
            
            
               Otsustades selle üle, kas kõnealuste restoraniteenuste ja meelelahutusteenuste osutamise kui hariduse andmisega „otseselt seotud” teenuste osutamise suhtes kehtib artikli 132 lõike 1 punktis i sätestatud maksuvabastus, siis:
               
                           a.
                        
                        
                           kas on asjakohane, et üliõpilased saavad kasu sellest, et nad osalevad kõnealuste teenuste osutamisel, ning mitte nende teenuste sisust;
                        
                     
                           b.
                        
                        
                           kas on asjakohane, et neid teenuseid ei saa ega tarbi otseselt ega kaudselt üliõpilased, vaid neid saavad ja tarbivad nende eest maksvad üldsuse esindajad, kes ei ole hariduse kui põhiteenuse saajad;
                        
                     
                           c.
                        
                        
                           kas on asjakohane, et kõnealuste teenuste tüüpiliste saajate (st nende eest maksvate üldsuse esindajate) seisukohast ei kujuta need teenused endast mingi muu teenuse parematel tingimustel saamise vahendit, vaid on omaette eesmärk;
                        
                     
                           d.
                        
                        
                           kas on asjakohane, et üliõpilaste seisukohast ei ole need teenused omaette eesmärk, vaid nende teenuste osutamisel osalemine kujutab endast haridusteenuse kui põhiteenuse parematel tingimustel saamise vahendit;
                        
                     
                           e.
                        
                        
                           millises ulatuses tuleks arvesse võtta neutraalse maksustamise põhimõtet?
                        
                     
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).